Diari Oficial de la Generalitat Valenciana


Sumari del DOGV 4343, del 25-09-2002 (2002/10504)

ORDE de 18 de setembre de 2002, de la Conselleria d'Economia, Hisenda i Ocupació, per la qual es modifica l'Orde d'11 de setembre de 2001, que desplega el Decret 90/2001, de 22 de maig, del Govern Valencià, que aprova el Reglament Orgànic i Funcional de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/09/18/(1)/dof/vci/html**

### Dades del document

Número de DOGV
:   4343

Data del DOGV
:   25-09-2002

Secció del DOGV
:   I. DISPOSICIONS GENERALS

Número del document
:   2002/10875


Data del document
:   18-09-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Conselleria Economia, Hisenda i Ocupació
    * reglament intern
    * legislació
    * administració regional

ORDE de 18 de setembre de 2002, de la Conselleria d'Economia, Hisenda i Ocupació, per la qual es modifica l'Orde d'11 de setembre de 2001, que desplega el Decret 90/2001, de 22 de maig, del Govern Valencià, que aprova el Reglament Orgànic i Funcional de la Conselleria d'Economia, Hisenda i Ocupació. [2002/X10112]
  
La modificació de la Llei 3/2000, de 17 d'abril, de la Generalitat Valenciana, de creació del SERVEF, efectuada per l'article 39 de la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana (DOGV de 31 de desembre de 2001) suposa l'assumpció de la totalitat de les competències que corresponen a la Conselleria d'Economia, Hisenda i Ocupació en matèria d'Economia Social ?que fins ara estaven atribuïdes en gran manera al SERVEF, organisme autònom adscrit a esta Conselleria- dins de la pròpia estructura organicofuncional del departament.
  
Per això és fa necessària una modificació de l'Orde de desplegament del Reglament Orgànic i Funcional de la Conselleria d'Economia, Hisenda i Ocupació, de forma que reculla les noves funcions agregant-les a les ja encomanades a la Direcció General de Treball i Seguretat Laboral, al ser este el centre directiu idoni, perquè ja ve assumint atribucions en matèria d'Economia Social, a la vista de les competències que la normativa vigent atorga a la mencionada Direcció General.
  
Per a fer efectiu el tractament òptim del major àmbit competencial, així com a fi de garantir l'eficiència en la gestió, correspon desplegar l'estructura de la Direcció General de Treball i Seguretat Laboral, per mitjà de la creació de dos nous servicis, el Servici d'Assessorament i Assistència Tècnica en Prevenció de Riscos Laborals, i el Servici de Gestió de Programes.
  
D'altra banda el Decret 106/2000, de 18 de juliol, del Govern Valencià, pel qual es regula el Parc Mòbil del Govern Valencià i la seua Administració, atribuïx la gestió del Parc Mòbil Centralitzat a la Direcció General de Patrimoni. Per a dur a terme un tractament unitari, obtenint el màxim aprofitament dels recursos automobilístics existents ?racionalitzant la seua utilització, així com el règim d'assignació de vehicles i el seu control- correspon també desplegar l'estructura de la Direcció General de Patrimoni, per mitjà de la creació del nou Servici de Parc Mòbil.
  
Conforme a l'article 71 de la Llei 5/1983, de 30 de desembre, de Govern Valencià, és competència del conseller adequar el desplegament orgànic de la Conselleria, establint les funcions dels nous servicis, que s'incardinen en les direccions generals mencionades, d'acord amb les competències que tenen atribuïdes.
  
Per això, i fent ús de les facultats que m'atribuïx el Decret 90/2001, de 22 de maig, del Govern Valencià, i els articles 35.e) i 71 de la Llei 5/1983, de 30 de desembre, de Govern Valencià, modificada per Llei 1/2002, de 26 de febrer, de la Generalitat Valenciana,
  
ORDENE
  
Article únic
  
Es modifiquen l'article 6, primer paràgraf, afegint el nou apartat 6.5, i l'article 7, primer paràgraf, afegint també nous subapartats 7.1.4 i 7.1.5 de l'Orde d'11 de setembre de 2001, de la Conselleria d'Economia, Hisenda i Ocupació, per la qual es desplega el Reglament Orgànic i Funcional, que queden redactats en els termes següents:
  
?Article 6 De la Direcció General de Patrimoni
  
La Direcció General de Patrimoni ?que exercirà la direcció immediata respecte de les seues funcions inherents a Valoració i Informació Urbanística relativa a immobles sobre les quals té competència- s'estructura en les unitats següents:
  
Servici de Patrimoni
  
Servici de Gestió Immobiliària
  
Servici de Gestió Econòmica del Patrimoni
  
Servici Central de Contractació
  
Servici de Parc Mòbil
  
6.5 El Servici de Parc Mòbil, al qual li corresponen les funcions següents:
  
a) Dur a terme les tasques de planificació dels servicis
  
b) Coordinar la gestió dels servicis
  
c) Coordinar i preparar les necessitats en matèria de personal i vehicles
  
d) Preparar estudis i informes
  
e) Qualsevol altra tasca relacionada amb el desenvolupament del funcionament del Parc Mòbil del Govern Valencià i la seua Administració.
  
Article 7. De la Direcció General de Treball i Seguretat Laboral
  
De la Direcció General de Treball i Seguretat Laboral depén l'Àrea de Relacions Laborals i Seguretat Laboral, que s'estructura en els servicis següents:
  
Servici de Condicions de Treball
  
Servici de Relacions Laborals
  
Servici de Registre d'Entitats d'Economia Social i de Registres Laborals
  
Servici d'Assessorament i Assistència Tècnica en Prevenció de Riscos Laborals
  
Servici de Gestió de Programes
  
7.1.4. Al Servici d'Assessorament i Assistència Tècnica en Prevenció de Riscos Laborals li correspon l'exercici de les funcions següents:
  
a) Coordinació d'activitats de prevenció amb institucions, entitats i òrgans de les administracions públiques que intervenen en l'àmbit de la prevenció de riscos laborals.
  
b) Assistència tècnica i assessorament en matèria de prevenció de riscos laborals.
  
c) Realització de la planificació en matèria de riscos laborals i supervisió de projectes d'actuació en la matèria.
  
d) Direcció d'equips de treball per a la investigació de la sinistralitat a la Comunitat Valenciana.
  
7.1.5 Al Servici de Gestió de Programes, li correspon les funcions següents:
  
a) Elaboració de l'avantprojecte de pressupostos de la Direcció General de Treball i Seguretat Laboral i seguiment i control de la gestió economicopressupostària d'esta.
  
b) Coordinació en matèria econòmica i pressupostària dels Servicis Territorials de Treball i Gabinets provincials de Seguretat i Higiene en el Treball, i tramitació de les propostes de despesa d'estos que no tinguen delegades els servicis territorials mencionats.
  
c) Tramitació de les propostes de contractació administrativa de la Direcció General de Treball i Seguretat Laboral.
  
d) Gestió, seguiment, avaluació i control dels programes d'ajudes i incentius inclosos en les activitats de foment competència de la Direcció General.
  
e) Coordinació i seguiment dels programes europeus que afecten les competències assignades a la Direcció General de Treball i Seguretat Laboral.
  
f) Elaboració d'informes i estadístiques de contingut econòmic i pressupostari.-
  
DISPOSICIÓ DEROGATÒRIA
  
Queden derogades totes les normes d'igual o inferior rang que s'oposen al que establix la present orde, en especial l'article 6, primer paràgraf i article 7, primer paràgraf de l'Orde de la Conselleria d'Economia, Hisenda i Ocupació d'11 de setembre de 2001 (DOGV número 4092, de 24 de setembre de 2001), per la qual es desplega el Reglament Orgànic i Funcional de la Conselleria d'Economia, Hisenda i Ocupació.
  
DISPOSICIÓ FINAL
  
La present orde entrarà en vigor el dia de la publicació en el Diari Oficial de la Generalitat Valenciana.
  
València, 18 de setembre de 2002
  
El conseller d'Economia, Hisenda i Ocupació,


Còpia Permalink ELI